Acțiunile întreprinse au vizat și analizarea comportamentului cetățenilor înaintea, în timpul și după producerea unor situații de criză, care țin de competența ISU, precum și recomandări generale menite a ajuta și eficientiza intervențiile de necesitate.
Unele dintre cele mai complexe activități s-au derulat în diferite unități școlare din comunele din județ, mai precis șapte la număr. Practic, 1500 de elevi și profesori au învățat tehnici de acordare primului ajutor medical, prin activități teoretice și practice de instruire privind tehnicile potrivite de utilizat în fiecare posibilă situație critică întâlnită. De asemenea, toți cei interesați au putut afla care sunt modurile specifice de comportare tipurilor de risc generatoare de situații de urgență, dar au participat și la exerciții de alarmare-evacuare.
Totodată, activitățile diversificate au implicat personal al Serviciilor Voluntare pentru Situații de Urgență și inspectori de protecție civilă la nivelul celor 65 de unități administrativ-teritoriale din județul nostru. S-au efectuat exerciții demonstrative de stingere a incendiilor, dar și activități informativ-educative de distribuire a unor materiale pe linia situațiilor de urgență.
Campanii de informare preventivă
Pompierii sătmăreni au fost prezenți la datorie și la anumite puncte de informare preventivă, cu tematică de protecție civilă, în zonele urbane cu public numeros, în centrele comerciale, pentru a aduce la cunoștința sătmărenilor care sunt regulile care trebuie respectate, precum și măsurile de apărare împotriva incendiilor, a modului de comportare care trebuie adoptat înainte, în timpul și după producerea de situații de urgență, precum și principalele tehnici de acordare a primului ajutor medical.
Cu siguranță că eforturile depuse de pompieri, în acest sens, se va reflecta pe termen lung, în salvarea de vieți omenești.
Tot în Săptămâna Protecției Civile au fost demarate campanii de informare cu privire la oferta educațională pentru carieră în domeniul situațiilor de urgență, dar și programul "Salvator din pasiune".
Pompierii sătmăreni au reluat campaniile naționale de informare preventivă, aflate în derulare. Este vorba despre "R.I.S.C. Siguranța nu e un joc de noroc!", "R.I.S.C. Mai bine previi decât să nu fii!", "F.O.C – Flăcările omoară copii", "Ai grijă la cea mai mare grijă: siguranța copilului tău!" și "Nu tremur la cutremur!".
Materialele specifice acestor campanii s-au diseminat pe toate canalele de comunicare, precum punctele de informare, activitățile din școli, postări pe paginile de Facebook și site-ul unității de pompieri, centre comerciale și unități bisericești.
Sprijin al personalului clerical din județ
Trebuie menționat faptul că pompierii sătmăreni s-au bucurat de sprijinul personalului clerical, cu ajutorul cărora s-au diseminat materiale informative cetățenilor participanți la sfintele liturghii, sau la alte activități religioase.
Totodată, unitățile de cult au promovat, pe canalele proprii de comunicare, dar nu numai, campania "Ziua educației preventive în lăcașurile de cult" dusă de pompieri.
Scopul activităților a fost acela de a forma un comportament adecvat al societății civile în cazul unor situații de urgență.
Toate aceste evenimente și multe altele au fost amintite în cadrul conferinței de presă, care s-a desfășurat luni, 4 martie, la sediul Inspectoratului pentru Situații de Urgență ISU Someș Satu Mare, de la ora 14:00.
Cu acest prilej, reprezentanții instituției au adresat mulțumiri tuturor celor implicați în reușita evenimentelor derulate în Săptămâna Protecției Civile la Satu Mare.
Citește și: